**PÁLYÁZATI FELHÍVÁS**

Pályázati felhívás "A jövő tudósai – fiatal kutatói" támogatásra

A Debreceni Egyetem Műszaki Kar Építőmérnöki Tanszék (a továbbiakban: MK ÉMT) által elindított támogatási program célja a kutatási kapacitások bővítése érdekében a tudományos és kutatói utánpótlás feltételrendszerének javítása és a tudományos produktivitás növelése. Ennek értelmében olyan pályázatok támogathatók, amelyek a meghatározott területen végzett kutatási tevékenységre és annak eredményeinek publikálására vonatkoznak.

Az MK ÉMT által indított támogatási program fókusza a mérnöki és innovációs készségek fejlesztése. Olyan pályázatok nyújthatók be, melyek célja a hozzájárulás a szakmailag magas szinten képzett, kreatív és innovatív mérnök-utánpótlás biztosításához, Magyarország – ezen belül az Észak-alföldi régió – ipara fejlődéséhez szükséges innovatív gondolkodás és kreativitás fejlesztéséhez.

A támogatási program keretében az alábbi célcsoportok támogathatók: a DE Műszaki Karral munkaviszonyban álló, fiatal kutatónak minősülő munkavállalók valamint alap- vagy mesterképzéseiben részt vevő egyetemi hallgatók.

Részletek a pályázati felhívásban, mely az alábbi linken érhető el: pályázati felhívás.